दुनिया के सबसे खतरनाक जानवर गॉडजिल्ला, अब भोजपुरी में
मुंबई – खतरा अवरू खतरनाक किस्म के सिनेमा में अमेरिका के महारत हासिल बाटे। ‘गॉडजिल्ला’ एक कड़ी में सबसे बरियार फिल्म बिया।
गॉडजिल्ला अपना पहिला सप्ताह में ही अमेरिका अवरू कनाडा के सिनेमाघर में एगो नाया रेकॉर्ड बना देले बिया। फिल्म शुरुवाती सप्ताह के अंत में करीब 500 करोड़ रुपया के कारोबार कईलस।
एकरा अलावे इ फिल्म अंतराष्ट्रीय बाज़ार में भी करीब 550 करोड़ के व्यापार कईले बिया। कुल मिला के अभी तक ए फिल्म से निर्माता के करीब 1,100 करोड़ रुपया के कमाई हो चुकल बाटे।
हालांकि, ए फिल्म के लागत भी करीब 800 करोड़ रुपया बाटे, लेकिन शुरुवाती सप्ताह में ही 1,100 करोड़ के कमाई से फिल्म अब फायदा के सउदा बन गईल बिया।
इ फिल्म 1954 के एगो जापानी फिल्म के रीमेक ह अवरू अमेरिका के ओर से होखेवाला परमाणु निरीक्षण के आसपास बनल बिया। फिलहाल इ फिल्म भारत में बहुते क्षेत्रीय भाषा में उतारे के तैयारी बा, जेकरा में भोजपुरी भी शामिल बाटे।
भोजपुरी में इ फिल्म कईसन लागि, इ त देखला के बाद पाता चली, लेकिन एकर पोस्टर अपने आप में कहानी कहता।
bho_Deva bho_Deva bho_Deva bho_Deva bho_Deva bho_Deva bho_Deva